ཕྱི་ལོ་༢༠༡༨ཕྱི་ཟླ་༤ཚེས་༢༣ཉིན་རྒྱ་གར་ས་གནས་རིས་མེད་མཐུན་ཚོགས་རྒྱུན་ལས་སྐབས་དང་པོ་དང་།གཡུང་དྲུང་བོན་གྱི་གདན་ས་ཆེན་མོ་དཔལ་གཤེན་བསྟན་སྨན་རིའི་གླིང་གཉིས་ཀྱིས་མཉམ་འབྲེལ་སྒོས་གོ་སྒྲིག་གནང་བའི་༼རིས་མེད་ཀྱི་མདོ་སྔགས་སེམས་གསུམ་གྱི་ལྟ་གྲུབ་བགྲོ་གླེང་ཚོགས་ཆེན་ཐེངས་དང་པོ༽སྨན་རིའི་གླིང་འདིར་འཚོགས་ཡོད་པ་རེད།དེ་ཡང་འཛམ་གླིང་འདི་ནི་ཆོས་ལུགས་སྣ་ཚོགས་ཀྱི་ལྟ་བའི་ཤན་ཤུགས་ཐེབས་པའི་མི་རིགས་འདྲ་མིན་གྱི་གཞིས་ཁྱིམ་ཆེན་མོ་ཞིག་དང་།ལྟ་གྲུབ་འདྲ་མིན་དེའི་སྟེང་ནས་སེམས་ཅན་ཞི་བདེར་སྙེགས་པའི་ལམ་ཁ་མ་ནོར་བ་ཞིག་ཡིན་ཕྱིན།དེ་དག་ཞི་བདེའི་ལམ་ཁར་སྙེགས་པའི་ཐབས་ལམ་ནི་ཆོས་ལུགས་རིས་མེད་ཀྱི་ལྟ་གྲུབ་ཁོ་ནར་འཁུམས་པའི་ཀུན་སློང་རྨང་གཞིར་བཏིང་ནས་རྒྱ་གར་ས་གནས་རིས་མེད་མཐུན་ཚོགས་རྒྱུན་ལས་སྐབས་དང་པོ་དང་།གཡུང་དྲུང་བོན་གྱི་གདན་ས་ཆེན་མོ་དཔལ་གཤེན་བསྟན་སྨན་རིའི་གླིང་གཉིས་ནས་མཉམ་འབྲེལ་སྒོས་ཚོགས་འདུ་སྐོང་འཚོགས་གནང་ཡོད་པ་དང་།དེ་ཡང་གོང་ཚེས་ཞོགས་པའི་ཕྱག་ཚོད་༧་དང་སྐར་མ་༣༠་སྟེང་ཐེངས་འདིའི་བགྲོ་གླེང་ཚོགས་མགོན་དུ་བཀའ་དྲིན་ཆིབས་བསྒྱུར་བསྐྱང་གནང་བའི་༧སྐྱབས་རྗེ་རྒྱལ་བ་སྨན་རིའི་ཁྲི་འཛིན་སོ་བཞི་པ་ལུང་རྟོགས་ཟླ་བ་དར་རྒྱས་རིན་པོ་ཆེ་གཡུང་དྲུང་བོན་གྱི་དཔེ་མཛོད་ཁང་གི་ཚོགས་རའི་ཚོམས་ཆེན་དུ་གདན་ཞུས་གྲུབ་རྗེས།སྣང་གསལ་མར་མེའི་ཞལ་ཕྱེས་ནས་ཆོས་བརྒྱུད་དྲུག་གི་འཐུས་ཚབ་གསུང་བཤད་སློབ་དཔོན་རྣམས་ནས་༧སྐྱབས་རྗེ་སྨན་རིའི་ཁྲི་འཛིན་སོ་བཞི་པ་མཆོག་ལ་བརྟན་བཞུགས་མཎྜལ་ཕུལ་བ་དང་།